ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
ΕΠΕΙΣΟΔΙΟ 7
Θεέ μου, θα τρελαθώ.
Τι μεγάλος μπελάς που είναι!
Γιατί; Τι συνέβη;
Μιλάω για τη Σεό Νταλ-Μι της Σαμσάν Τεκ.
Έχει άπειρες ερωτήσεις. Όλη νύχτα μού έστελνε μηνύματα.
Δες. Μου έστειλε πάνω από 400 μηνύματα.
Τι; Πάνω από 400; Αυτό είναι σκέτη τρέλα.
Γίνεται ένας μέντορας να απαντήσει σε τόσες ερωτήσεις;
Τι να κάνω; Πρέπει να τις απαντήσω.
Δεν έπρεπε να γίνω μέντορας. Το έχω μετανιώσει.
Είναι τεράστια ταλαιπωρία.
Είναι όντως. Σωστά;
Ναι, και βέβαια είναι. Εγώ με έφερα σε αυτήν τη θέση.
Εδώ δες.
Αυτό είναι; Ναι.
ΑΠΟΣΤΟΛΗ ΠΡΟΣ: ΣΕΟ ΝΤΑΛ-ΜΙ
ΤΟ ΜΗΝΥΜΑ ΣΑΣ ΕΣΤΑΛΗ
Επιτέλους, τελείωσα!
Πιάστηκαν οι καρποί μου.
Κυρία Σεό.
Τι έχει πάθει; Άλλα λέει κι άλλα κάνει.
Κυρία Σεό, πώς κι από εδώ;
Μπορείτε να δείτε τη λίστα των μετόχων;
Μπορούσατε να μου είχατε στείλει μέιλ. Γιατί ήρθατε…
ως εδώ;
Ήθελα και να μιλήσουμε.
ΛΙΣΤΑ ΜΕΤΟΧΩΝ
Αύριο θα λάβετε το βοήθημα.
Σας ευχαριστούμε.
-Δεν θα έρθεις; -Πήγαινε εσύ.
Έχω κάτι να συζητήσω με τον Τζι-Πιεόνγκ.
Καλώς. Με συγχωρείτε.
Τι θέλεις να συζητήσουμε;
Βασικά…
Σχεδιάζω να πω την αλήθεια στην Νταλ-Μι σήμερα.
Την αλήθεια;
Για τα γράμματα;
Ναι.
Πώς κι έτσι ξαφνικά;
Θέλω να προλάβω ένα πιθανό σφάλμα.
-Μην της το πεις. -Θέλω.
Θα καταστραφούν όλα. Και η εταιρεία και η σχέση σου μαζί της.
Όχι, όλα θα είναι μια χαρά.
Πώς και τόση σιγουριά;
Αυτό ήθελα να σας ρωτήσω.
Τι δύναμη έχουν τα γράμματα; Γιατί να σημάνει το τέλος;
Έχουν πολύ μεγαλύτερη δύναμη
από σένα.
Αυτό θα το δούμε.
"Αυτό θα το δούμε";
Πώς τολμά;
Στο επόμενο φανάρι, στρίψτε αριστερά.
"Αυτό θα το δούμε"; Γιατί να σε ακούσω;
Αρνούμαι!
Τον κάλεσες εδώ, ενώ γνωρίζεστε τόσο λίγο;
Γνωριζόμαστε από πολύ παλιά.
Πάνε 15 χρόνια τώρα. Είναι αρκετό διάστημα για να τον καλέσω.
Αμάν, δεν έχουμε τίποτα για φαγητό.
Νταλ-Μι, πήγαινε μέχρι το σούπερ μάρκετ
να φέρεις χέλι και φύκια.
Δεν χρειάζεται. Δεν πεινάω.
Πρέπει να φάμε για βράδυ. Άντε, πήγαινε.
-Τώρα; -Ναι, πήγαινε.
Βολέψου, σαν στο σπίτι σου.
Πρόσεχε τι θα πεις.
Η Νταλ-Μι μού έχει πει πολλά για σένα.
Ήξερα πως κάποια στιγμή θα συναντιόμασταν,
αλλά πού να φανταστώ ότι θα γινόταν έτσι;
Δεν είναι καλά η όρασή σας;
Προς το παρόν, είναι καλά.
Μπορώ και βλέπω.
Αν προσέχω,
θα καθυστερήσω την εξέλιξη της πάθησης.
-Φαντάζομαι πως η Νταλ-Μι δεν το ξέρει. -Όχι, δεν το ξέρει.
Γι' αυτό, κάνε πως δεν το ξέρεις κι εσύ.
Γίνεται αυτό;
-Αν το μάθει αργότερα… -Θα κλάψει.
Θα σε κατηγορήσει για το μυστικό.
Θα κλάψει, θα σου θυμώσει…
Και μετά…
θ' αρχίσει να με λυπάται, όπως εσύ τώρα.
-Κυρία Τσόι, εγώ… -Δεν μ' αρέσει να με κοιτάνε έτσι.
Με κάνει να αισθάνομαι
λες κι έχει γίνει κάτι πολύ κακό.
Λες και
ολόκληρος ο κόσμος θα σκοτεινιάσει πάραυτα
και η ζωή μου θα καταστραφεί ολοκληρωτικά.
Ξέρεις, όμως,
αυτό δεν θα βελτιώσει την όρασή μου.
Δεν θέλω να με κοιτάζει κανείς με λύπηση.
Δεν θέλω
άλλα τέτοια βλέμματα.
Χάρη σ' εσένα,
η Νταλ-Μι χαμογελάει συχνά τελευταία.
Απ' τη μέρα που σε συνάντησε,
συνέχεια για σένα μιλάει, κάθε μέρα.
Τα μάτια της αστράφτουν σαν διαμάντια όποτε μιλάει για σένα.
Είμαι σίγουρη πως ξέρεις
πόσο ωραία
είναι τα μάτια της όταν χαμογελάει.
Ναι.
Φυσικά και το ξέρω.
Τα χρωστάω όλα σ' εσένα, Ντο-Σαν.
Χάρη σ' εσένα,
βλέπω αυτά τα όμορφα μάτια
κάθε μέρα.
Αν μπορώ να τα βλέπω
για λίγο διάστημα ακόμα,
τότε, ακόμα κι αν τυφλωθώ,
δεν θα μετανιώσω για τίποτα.
Μπορείς να με βοηθήσεις;
Είναι εγωιστικό που σου ζητάω τέτοια χάρη;
Όχι.
Καθόλου.
Βασίζομαι πάνω σου.
Μην το πεις σε κανέναν, εντάξει;
Εντάξει.
Ούτε στην Νταλ-Μι ούτε στον Τζι-Πιεόνγκ.
Εννοείτε τον κο Χαν Τζι-Πιεόνγκ;
Ναι.
Το καλό αγόρι
θ' αρχίσει να λέει πάλι για το χρέος του και θα το κάνει ζήτημα.
Μ' έχει κουράσει πια αυτό.
Δεν μπορώ καν να φανταστώ τη βαθιά της απόγνωση.
Όσο την έβλεπα να αγκαλιάζει
και ν' αποδέχεται ακόμα και κάτι τέτοιο, κατάλαβα τα πάντα.
Ζητώ συγγνώμη. Ξέρω πως ακούγεται γελοίο.
Αλλά έχω τεράστιο χρέος στο πρόσωπο που μου ζήτησε τη χάρη.
Για μία ώρα μόνο.
Προσποιήσου ότι είσαι εκείνος απ' τα γράμματα.
Αυτή που μου έφερε τον πρώτο μου έρωτα, που αγνοούσα ότι υπάρχει…
Πόσο είναι αυτό το χρέος
και δεν ξεπληρώνεται με χρήματα;
Μακάρι να μπορούσα να το ξεπληρώσω με χρήματα.
…κι αυτή που του έδειξε τόση καλοσύνη που δεν θα την ξεπλήρωνε ποτέ…
ήταν αυτή η γυναίκα.
Όλα αυτά τα θαύματα
έγιναν χάρη σ' αυτήν.
-Κυρία Τσόι. -Ναι;
Κυρία Τσόι, εγώ…
Σας έφερα κάτι.
Μόνος μου τα έφτιαξα τα σφουγγαράκια.
Δεν το πιστεύω.
Είσαι πολύ επιδέξιος.
Είναι πολύ ωραία.
Ξέρετε τι είναι τα χρώματα RGB;
Πρόκειται για ένα χρωματικό σύστημα βασισμένο στα τρία πρωταρχικά χρώματα.
Τα σφουγγαράκια είναι εμπνευσμένα απ' αυτά τα χρώματα.
Τι περίεργη αντίδραση ήταν αυτή;
Τον συνάντησε ξανά μετά από 15 χρόνια. Δεν χάρηκε;
-Κύριε Χαν. -Ο κύριος Ναμ Ντο-Σαν…
Ο Ντο-Σαν, θέλω να πω, πού είναι;
Ο Ντο-Σαν; Είναι στο σπίτι μου.
Στο σπίτι σας;
Τι συμβαίνει;
Γιατί ήρθατε;
Γιαγιά, από εδώ ο μέντοράς μας.
Είναι αδερφικός φίλος του Ντο-Σαν. Ονομάζεται Χαν Τζι-Πιεόνγκ.
Γεια σας.
Από εδώ η CEO των Λουκάνικων Τσεόνγκ-Μιεόνγκ.
Η γιαγιά μου, η κυρία Τσόι Γουόν-Ντεόκ.
Χαίρομαι πολύ που σας γνωρίζω.
ΡΥΘΜΟΣ "ΚΑΥΣΗΣ"
ΠΟΣΟ ΓΡΗΓΟΡΑ ΞΟΔΕΥΕΙ ΧΡΗΜΑΤΑ ΜΙΑ START-UP
ΕΠΕΙΣΟΔΙΟ 7
Παρομοίως.
Τι κάνετε εδώ τέτοια ώρα;
Ήρθα επειδή…
Έχω να πω κάτι επείγον με τον Ντο-Σαν.
Έλα, πάμε. Πρέπει να μιλήσουμε.
Σχετικά με τι;
Τζι-Πιεόνγκ.
Αυτό που είπαμε, θ' ακολουθήσω τη συμβουλή σου.
Θ' ακολουθήσεις τη συμβουλή μου;
Ναι, ακριβώς.
Γι' αυτό, μην ανησυχείς.
Πήγαινε.
-Είσαι σίγουρος; -Ναι.
Εντάξει τότε. Να πηγαίνω εγώ.
Να είστε καλά.
Φάγατε για βράδυ;
Νταλ-Μι, έχει σχέδια.
-Αλήθεια; -Ναι. Σωστά, Τζι-Πιεόνγκ;
-Όχι, δεν έχω. -Μα έχεις!
Καμία σχέση.
Εντάξει, θα μείνω για φαγητό τότε.
Ωραία.
Δεν θα φύγεις;
Θα φύγω μετά το φαγητό.
Γιαγιά, δεν είναι σαν να κόντυνε το ταβάνι μ' αυτούς τους δυο;
Ναι, όντως.
Τέλεια.
Είστε ψηλοί. Μήπως ένας από εσάς μπορεί ν' αλλάξει τη λάμπα στο μπάνιο;
-Φυσικά. -Φυσικά.
Θα το κάνω εγώ. Είμαι πιο ψηλός.
Ένα-δύο εκατοστά μόνο.
-Τι; Όχι δα. -Σχεδόν ίσοι είμαστε.
Τι είναι αυτά που λες;
Δεν σε περνάω μόνο ένα-δύο εκατοστά.
-Εντάξει, με περνάς τέσσερα. -Εντάξει.
Και πάλι με περνάς λιγότερο από αυτό. Σωστά;
Πού είναι; Πού βρίσκεται το μπάνιο;
-Από εκεί είναι. -Από εκεί;
Θα το κάνω εγώ, εντάξει; Σπούδασα μηχανικός υπολογιστών.
Φύγε. Είμαι μέτοχος σε εταιρεία φωτισμού.
Πήρα άριστα στα Κυκλώματα και στα Ηλεκτρικά Συστήματα.
Ξέρω τα πάντα για τους τύπους και την ιστορία του φωτισμού,
καθώς επίσης τα περιθώρια κέρδους και τη διανομή.
Καλά, σε άκουσα.
Όμως, αυτό δεν…
-Θα φύγεις; -Έχουν τόσο στενή σχέση.
-Εντάξει. -Σαν αδέρφια μοιάζουν.
-Σοβαρά… -Ας κάνουμε ένα διάλειμμα για μια στιγμή.
Να δεχτώ ότι και καλά ξέρεις τα πάντα για τους υπολογιστές, αλλά γι' αυτό όχι.
Νταλ-Μι, έφτιαξα την ντουζιέρα. Τι άλλο να κάνω;
Μετακίνησα τα φυτά. Τι άλλο να κάνω;
Αν χρειάζεστε κάποια άλλη επισκευή, πείτε το σ' εμένα.
Όχι, όλα καλά.
Εμένα πες. Είμαι ακόμα στη δεκαετία των 20, άρα και πιο δυνατός.
Έχεις κύφωση. Αν εκτοπιστεί κάποιος δίσκος;
Ανησυχώ.
Πείτε μου εμένα. Τι άλλο να κάνω;
Τίποτα. Ελάτε να φάμε.
-Μάλιστα! -Μάλιστα!
Ας φάμε.
-Χέλι! -Φανταστικό φαίνεται.
Το χέλι είναι πολύ ακριβό. Θα φροντίσω να είναι ίσες οι μερίδες.
Ορίστε, γιαγιά.
Ορίστε, κύριε Χαν.
Δεν μου φαίνονται και πολύ "ίσες".
Έλεος, γιαγιά. Σ' έπιασαν οι ζήλιες.
Ορίστε.
Έχω ακούσει πολλά για σας.
Η Νταλ-Μι είπε ότι την προσέχετε πολύ.
Είστε ο σωτήρας της.
-Αυτό… -Στην πραγματικότητα,
είναι ο σωτήρας του Ντο-Σαν.
Με βοηθάει επειδή δουλεύω με τον Ντο-Σαν.
Δεν ισχύει αυτό.
-Ορίστε; -Δεν βοηθάω τους πάντες.
Δεν είναι στον χαρακτήρα μου,
ούτε έχω τόσο πολύ χρόνο.
Τότε, γιατί με βοηθάτε τόσο;
-Για την απόδοση επένδυσης. -Παρακαλώ; Τι;
Επενδυτής είμαι.
Δεν σας βοηθάω δωρεάν. Θα με ξεπληρώσετε στο δεκαπλάσιο.
Φυσικά, θα το κάνουμε.
Πολύ ωραίο δείπνο.
-Να προσέχετε στον δρόμο. -Ναι.
Χωριστά θα φύγετε;
Θες να έρθεις;
Να σε πάω σπίτι σου;
Ναι, μετά χαράς.
Μια στιγμή, κυρία Σεό. Είδατε τα μέιλ σας;
Τα μέιλ μου; Όχι ακόμα.
Οι ερωτήσεις που μου στείλατε.
Σας έστειλα τις απαντήσεις με μέιλ. Ρίξτε μια ματιά μετά.
Τι; Σας έστειλα πάνω από 400 ερωτήσεις. Τις απαντήσατε όλες;
Ναι, 461 ερωτήσεις συνολικά. Τις απάντησα.
Αλήθεια;
Είστε καταπληκτικός.
Σας ευχαριστώ πάρα πολύ. Το εννοώ.
Για να σας ευχαριστήσω…
-Θα… -Έχετε κάτι στα…
Θα κάνω ό,τι μπορώ για να γίνω μια καταπληκτική CEO.
Δεν αρκεί η αποφασιστικότητα.
Ναι, το ξέρω. Αλλά χωρίς αποφασιστικότητα, δεν καταφέρνεις τίποτα.
Εντάξει.
Πάμε, Ντο-Σαν.
-Ναι. -Εντάξει.
-Το αυτοκίνητο… -Δώσ' μου ένα λεπτό.
Ξέχασα να απαντήσω στην ερώτησή σου για τις μετοχές.
Είσαι μια CEO με ποσοστό 71 τοις εκατό.
Είμαι μέρος των μετοχών σου
και σε στηρίζω.
Και θα είμαστε για πάντα στην ίδια ομάδα, ό,τι κι αν συμβεί.
Έτσι, εμπιστέψου με και μην ανησυχείς.
Εντάξει.
-Πήγαινε σπίτι. -Εντάξει. Κάνει κρύο, πήγαινε μέσα.
Απ' την άλλη.
Λοιπόν, τι συμβαίνει;
Γιατί δεν της είπες για τα γράμματα;
-Εσείς μου είπατε να μην της το πω. -Ωραία δικαιολογία.
Δεν μπορούσες καν να κάνεις νύξη.
-Αφήστε με στο επόμενο φανάρι. -Θα σε πάω σπίτι.
Με φέρνετε σε δύσκολη θέση. Θα πάρω το λεωφορείο.
Έχεις ταλέντο στο να μπερδεύεις τους άλλους. Είπες πως είσαι φιλόδοξος.
Τότε, χρησιμοποίησε τους πόρους σου. Είτε εμένα είτε την Νταλ-Μι.
Δεν τη χρησιμοποιώ.
Άρχισε όντως να μου…
Κατέβα.
Είπες πως θα πάρεις το λεωφορείο.
-Τι; Κατέβα. -Μ' έχετε μπερδέψει.
Κύριε Χαν.
Ζηλεύετε;
Τι; Εγώ να ζηλεύω;
Μάλλον δεν ξέρεις τι σημαίνει ζήλια.
Γι' αυτό ρωτάς.
-Δηλαδή δεν ζηλεύετε; -Όχι.
Εντάξει τότε.
-Νταλ-Μι. -Ναι;
Ποιος Ντο-Σαν σού αρέσει περισσότερο;
Τι θες να πεις;
Αυτός που σου έγραφε γράμματα πριν από 15 χρόνια
ή αυτός που συνάντησες πρόσφατα;
Τι είδους ερώτηση είναι αυτή;
Γιατί να τους ξεχωρίσω; Το ίδιο άτομο είναι.
Ξέρω. Αλλά αν έπρεπε να τους ξεχωρίσεις,
ποιον Ντο-Σαν θα διάλεγες;
Ανάμεσα σ' αυτούς τους δύο;
Δεν ξέρω αν μπορώ να το σκεφτώ έτσι. Γιατί ρωτάς;
Τι; Απλώς αναρωτιόμουν
τι θα γινόταν αν δεν ήσασταν ποτέ φίλοι δια αλληλογραφίας.
Είσαι πολύ ιδιότροπη, κι αναρωτιέμαι αν θα έφτανε τον πήχη σου.
Τι; Δεν είμαι ιδιότροπη.
Είσαι ιδιότροπη.
Απαγορεύονται τα ορθογραφικά λάθη. Σου αρέσουν άντρες ευαίσθητοι,
που δεν είναι αγενείς. Δεν πρέπει να έρχονται απροειδοποίητα.
Έχεις άπειρους κανόνες. Είσαι πιο περίπλοκη κι απ' το Σύνταγμα.
Αυτά είναι υπόθεση καλών τρόπων.
Πες μου, ποιον διαλέγεις;
Τον Ντο-Σαν με τον οποίο αλληλογραφούσες; Ή τον τωρινό;
Βασικά…
Αν έπρεπε να διαλέξω έναν…
Έλεος. Λες κι έχω καιρό για ζήλιες.
Είναι δυνατόν να πιστεύει ότι τον ζηλεύω;
Γεόνγκ-Σιλ, τι σημαίνει "ζήλια";
Ζήλια είναι τίτλος τηλεοπτικής σειράς.
Το τελευταίο επεισόδιο προβλήθηκε στις 21 Ιουλίου του 1992.
Να σου πω! Κι εσύ μου σπας τα νεύρα;
Ποιος είναι ο ορισμός της λέξης;
Ζήλια είναι το συναίσθημα που νιώθεις όταν σκέφτεσαι
πως κάποιος που αγαπάς αγαπάει περισσότερο κάποιον άλλον.
Είδες; Άρα, η βάση του συλλογισμού είναι λάθος.
Η βάση είναι λάθος;
ΚΑΛΗ ΕΠΙΤΥΧΙΑ
Ναι. Δεν τρέφω συναισθήματα για κάποια.
Άρα, πώς γίνεται να νιώθω ζήλια; Δεν τρέφω συναισθήματα για κανέναν.
Τότε, δεν μπορεί να είναι ζήλια.
Ακριβώς, δεν είναι.
Αποκλείεται.
ΚΑΛΗ ΕΠΙΤΥΧΙΑ
ΣΑΜΣΑΝ ΤΕΚ
ΟΡΙΣΤΕ ΟΙ ΑΠΑΝΤΗΣΕΙΣ ΣΤΙΣ ΕΡΩΤΗΣΕΙΣ ΣΑΣ
ΑΠΟ: ΧΑΝ ΤΖΙ-ΠΙΕΟΝΓΚ ΠΡΟΣ: ΣΕΟ ΝΤΑΛ-ΜΙ
ΜΟΛΥΒΙ
ΚΟΜΠΙΟΥΤΕΡΑΚΙ
ΠΑΡΑΘΥΡΟ
ΑΝΑΚΥΚΛΩΣΗ
Όταν λάβουμε τα 100 εκατομμύρια γουόν, πώς να τα ξοδέψουμε;
Ο ρυθμός με τον οποίο μια εταιρεία ξοδεύει χρήματα λέγεται "ρυθμός καύσης".
Χρειάζεται, για να υπολογίσετε
-πόσo καιρό θα σας φτάσουν τα χρήματα. -Είναι ο ρυθμός με τον οποίο μια start-up
-ξοδεύει χρήματα. -Δείτε τα μηνιαία σας έξοδα.
Όπως ξέρετε, λάβαμε
-εκατό εκατομμύρια. -Βάλτε 30% για απόθεμα.
To 30 τοις εκατό θα μπει στην άκρη ως απόθεμα.
Θα μας μείνουν 70 εκατομμύρια.
Δέκα εκατομμύρια θα πάνε στα έξοδα.
Μεταφορικά, επικοινωνία κι εξοπλισμός.
Κι ας πούμε ότι ο μισθός μας θα είναι δύο εκατομμύρια τον μήνα.
-Σοβαρά; -Σοβαρά;
Τι ψίχουλα!
-Σου φαίνονται λίγα; -Εσάς πολλά;
Ναι, τα τελευταία χρόνια δεν πληρωνόμασταν καθόλου.
Ο λογαριασμός της πιστωτικής μου ποτέ δεν ήταν κάτω από 2 εκατομμύρια.
-Κύριε Ναμ. -Και υπερηφανεύεσαι;
Φυσικά. Σημαίνει πως έβγαζα πολλά λεφτά.
Σταθείτε. Δεν είναι αυτό το πρόβλημα.
Δέκα εκατομμύρια για εμάς τους πέντε. Θα αντέξουμε ένα εξάμηνο.
-Ένα εξάμηνο; -Μόνο;
Πρέπει να φέρουμε αποτελέσματα τους επόμενους έξι μήνες.
Ο κύριος Χαν είπε
πως σε τρεις μήνες θα γίνει παρουσίαση,
και θα είναι παρόντες όλοι οι μεγάλοι επενδυτές.
Ξέρω πού αναφέρεται. Παρουσιάζεις τα μέχρι τότε αποτελέσματα,
και οι επενδυτές αποφασίζουν αν θα επενδύσουν κι άλλα.
Όπως φαίνεται εκεί.
ΚΑΤΑΣΤΑΣΗ ΧΡΗΜΑΤΟΔΟΤΗΣΗΣ
Θεέ μου.
ΣΕ ΜΙΑ ΜΟΛΙΣ ΜΕΡΑ, ΕΠΕΝΔΥΣΗ 4 ΔΙΣ
Αν πάρεις ένα δις γουόν, η αξία της εταιρείας…
Αν έδωσες ποσοστό 10 τοις εκατό, η αξία θα φτάσει τα δέκα δις.
Δέκα δις;
Δέκα; Αυτοί πήραν τέσσερα, άρα…
Αν έδωσαν 10 τοις εκατό, η αξία θα είναι 40 δις γουόν.
Συμπλήρωσαν τον πρώτο κύκλο.
Το μέλλον μας!
Βασικά, παιδιά…
Το δικό σας μέλλον μπορεί να είναι αυτό.
Τι θα γίνει αν δεν εξασφαλίσουμε περαιτέρω επενδύσεις;
Έχετε δύο επιλογές.
Ή πουλάτε την υπηρεσία σας
ή φεύγετε.
Λοιπόν, πρέπει να κάνουμε συνάντηση.
-Ελάτε, πάμε. -Πάμε.
Γρήγορα.
-Σε παρακαλούμε να τα προσέξεις. -Φυσικά.
Μην ανησυχείτε.
Θα τα τεστάρω και θα σας πω εντυπώσεις.
Θα σε πληρώναμε, αλλά όπως ξέρεις…
Μην ανησυχείτε. Χαίρομαι να βοηθάω.
Μπορώ να βοηθήσω και με τα γραφιστικά ή το μάρκετινγκ.
Αλλά ξέρετε τη συμφωνία.
Ναι! Μετοχές σε ποσοστό ένα τοις εκατό. Το γνωρίζω.
Αλήθεια, έχεις υποψήφιους χρήστες για το προϊόν;
Βασικά…
Ναι. Έρχονται.
-Γεια σου, Ντο-Σαν! -Απίστευτο.
Τι κάνεις εσύ εδώ;
-Ποιος είναι; -Τι;
Ο ξάδερφός μου, ο Ναμ Τσεόν-Χο.
Ο κύριος "ένα τοις εκατό";
-Ναι, εγώ είμαι. -Γεια.
Αυτό τι είναι;
Ένα πιλοτικό μοντέλο της Γουιπάλς, μιας ομάδας του 10ου Εκκολαπτηρίου.
Είναι ανιχνευτής συναισθημάτων.
Μια συσκευή που εκφράζει τα συναισθήματά σας. Θα σας δείξω.
Λειτουργεί όπως ένα παλμικό οξύμετρο.
Γίνεται μπλε αν χαίρεσαι και κόκκινο αν λες ψέματα.
Αν είσαι αδιάφορος, το φωτάκι σβήνει.
Κάνει όλα αυτά;
Τι κάνεις;
-Φοβερό. -Φοβερό.
Όντως δουλεύει.
Είναι πολύ ακριβές.
Αλλά γιατί πρέπει να το τεστάρουμε;
Είναι πιλοτικό μοντέλο.
Θέλουν ιδέες για να το βελτιώσουν.
Θέλω να το τεστάρετε και να μου πείτε εντυπώσεις.
Πρέπει η μία start-up να βοηθάει την άλλη.
Σου δίνουν μετοχές σε ποσοστό ένα τοις εκατό;
Ναι. Έτσι θα γίνω η Μπόνι Μπράουν της Κορέας.
Μπόνι Μπράουν; Ποια είναι αυτή;
Μία μασέζ στην Google.
Οι μετοχές της την έκαναν εκατομμυριούχο.
Είναι το πρότυπό μου.
Ψάχνω start-up με προοπτικές. Τους παρέχω βοήθεια με τα ταλέντα μου
και παίρνω ποσοστό ένα τοις εκατό. Μία από αυτές θα σκίσει, σαν την Google.
Κι έτσι θα γίνω εκατομμυριούχος!
Και μόνο η σκέψη με ενθουσιάζει.
Τι σκέφτεσαι; Και το δικό σου έγινε μπλε.
Σκεφτόμουν τι ωραία που θα ήταν να γινόμασταν σαν αυτούς.
"Σαν αυτούς";
Τι; Εννοείς να γίνει η Σαμσάν Τεκ σαν την Google;
Μου κάνεις πλάκα;
Τρελαθήκατε όλοι;
Τσεόν-Χο, αυτό είναι πολύ χρήσιμο στη λήψη αποφάσεων.
-Ναι, είδες; -Ναι.
Ετοιμαστείτε για μια τεράστια έκπληξη.
Η ιδέα μου είναι φοβερή.
Ονομάζεται "Ο προστάτης του μεσενγκί".
Της αγριόγατας;
Άλλο είναι εκείνο. Εγώ μιλάω για το μεσενγκί.
Τα φύκια που στέλνω συνέχεια στην οικογένειά σου.
Συγγνώμη.
Ο πατέρας μου καλλιεργεί μεσενγκί.
Αλλά οι πάπιες τρώνε συνέχεια τα φύλλα.
Έτσι, ο πατέρας μου περνάει όλη τη μέρα εκεί.
Όποτε βλέπει πάπιες, χτυπάει ένα κουδουνάκι για να τρομάξουν. Μάταια.
Και δεν γίνεται να περνάει εκεί όλο το 24ωρο.
Τι θα λέγατε να εντοπίζαμε τις πάπιες με την αναγνώριση εικόνας που έχουμε;
Μόλις εμφανίζεται μια πάπια,
θα ακούγεται μια κόρνα. Δυνατά!
Έτσι, η σοδειά θα πάει απ' τους 3.000 τόνους στους 5.000.
Δεν ενθουσιαστήκατε με την ιδέα;
Όχι και πολύ.
Μάλλον όχι.
Όταν πατάς το κουμπί "εκκίνηση", εμφανίζεται η σέλφι σου.
Και βλέπεις τις προβλέψεις για τα επαγγελματικά και τα προσωπικά σου
βάσει επιστημονικών δεδομένων.
Φυσιογνωμική και αναγνώριση εικόνας.
Προσωπικά, έχω κατενθουσιαστεί.
Μα δεν πιστεύεις στη Φυσιογνωμική.
Από σήμερα πιστεύω.
Όπως εσύ και οι προσωπικότητες βάσει ομάδας αίματος.
Η βιομηχανία κατοικιδίων ανθεί στις μέρες μας.
Όμως, δεν μιλάω για το κλασικό εμπόριο κατοικιδίων.
Φανταστείτε σκυλιά να ψωνίζουν στο ίντερνετ!
Σκυλιά να ψωνίζουν στο ίντερνετ; Πώς;
Η αναγνώριση εικόνας εκπαιδεύεται στο να διαβάζει εκφράσεις σκύλων.
Μαθαίνει να διαβάζει πότε τους αρέσει ένα αντικείμενο,
κι όταν ο σκύλος παίρνει τέτοια έκφραση, στέλνει το αντικείμενο στο καλάθι.
Δεν είναι κακή ιδέα.
Σταθερό μοντέλο εσόδων με συγκεκριμένο κοινό.
Αλήθεια, Γιονγκ-Σαν. Σκέτη γλύκα είσαι μ' αυτά τα γυαλιά.
Τι; "Σκέτη γλύκα";
Χάλια είναι.
Σαν κίμτσι που ξίνισε.
Και η ιδέα για το μεσενγκί είναι καλύτερη.
Η ετήσια σοδειά ξεπερνά τους 3.000 τόνους.
Ήθελα να σκεφτώ ιδέα που χρησιμοποιεί τον ήδη υπάρχοντα αλγόριθμο.
Δείτε.
Φοβερό ποσοστό αναγνώρισης!
Εννοείται. Σε ταχύτητα και ποσοστό αναγνώρισης,
δεν μας περνάει κανείς άλλος στη χώρα.
Κερδίσαμε τον διαγωνισμό CODA μ' αυτήν την τεχνολογία.
Είχα μια ιδέα πριν από λίγες μέρες.
Η αναγνώριση εικόνας μπορεί να χρησιμοποιηθεί για…
Δεν το διάβασε ακόμα.
-Τι; -Για τον κύριο Χαν μιλάω.
Του έστειλα τις ιδέες απ' τη συνάντηση.
Αλλά δεν έχει διαβάσει ακόμα το μέιλ.
Και δεν απαντάει στα μηνύματά μου.
Τι; Βλέπω τον κύριο Χαν.
Κύριε Χαν!
ΠΟΛΥΒΟΛΟ ΕΡΩΤΗΣΕΩΝ
Επίτηδες δεν το σήκωσε, έτσι;
Θα είναι πολύ απασχολημένος. Ούτε σ' εμένα το σηκώνει.
Αλήθεια;
Πάμε να φάμε;
Έχω όρεξη για ρύζι, γιατί όλη νύχτα τρώγαμε νουντλς.
Άνοιξε ένα καινούργιο εστιατόριο απέναντι.
-Θες να πάμε; -Ναι.
Θα φάω ρυζάκι με βραστό κίμτσι
Πολύ νωρίς έρχεσαι!
Σκοτώνεστε στη δουλειά. Ξενυχτήσατε;
Καλή συνέχεια.
Νόμιζα πως τα δίδυμα θα έφευγαν μετά την Εφαρμογιάδα.
Δεν περίμενα να είναι ακόμα εδώ.
Ούτε εγώ. Φαίνεται πως θα παραμείνουν.
-Όντως, θα παραμείνουμε. -Γιατί;
Τι στο…
Επειδή θα βγάλουμε περισσότερα έτσι.
Να σου πω!
Μας κατατρόμαξες έτσι στα μουλωχτά!
-Έλεος. -Από πού ξετρύπωσε;
Πώς θα βγάλετε περισσότερα;
Έχουμε φοβερή CEO. Ήδη έκανε μια πολύ επικερδή συμφωνία.
Συμφωνία; Δεν το αναλύεις λίγο;
Τι στο καλό;
Τι είδους συμφωνία;
-Με την Τράπεζα Τζεονγκχάν; -Ναι.
Ένα πρότζεκτ σμίκρυνσης μέσω ΑΙ.
Θα πληρωθούν 300 εκατομμύρια.
Τι; Κι εμείς; Κι εμείς χρησιμοποιήσαμε τα δεδομένα τους στην Εφαρμογιάδα.
Η κυρία Γουόν είναι φοβερή.
Σιγά τη φοβερή! Όλοι ξέρουμε πώς έκλεισε τη συμφωνία.
-Πώς; -Έβαλε μέσο τον μπαμπά της προφανώς.
Ο CEO της Τζεονγκχάν κι ο Γουόν Ντου-Τζεόνγκ ήταν συμμαθητές.
Ο Μπιλ Γκέιτς είπε "Η ζωή είναι άδικη.
Καλύτερα να το συνηθίσεις".
Να πάρει.
-Αυτό το λάδι χρησιμοποιήσατε σήμερα; -Ναι.
-Θα θέλατε να το αγοράσετε; -Ναι.
Έχει ανασταλεί η λειτουργία της κάρτας.
Εδώ λέει πως έχει ανασταλεί η λειτουργία της κάρτας σας.
Πάλι τα ίδια;
Θα τους μιλήσουμε και θα φύγουμε.
Γεια σου, Ιν-Τζάε.
Όλο εδώ σε βλέπω τελευταία. Πώς κι έτσι;
Εσύ τι λες; Θέλω να συστήσω ειδική ομάδα,
για να φέρουμε την τεχνολογία ΑΙ στην αγορά. Τι λες;
Θέλω να την αναλάβεις εσύ. Να καταθέσεις πρόταση.
Θέλω να σε βοηθήσω στα πρώτα σου…
Όχι, μην κάνεις τίποτα. Μπορείς να παρακολουθείς αμέτοχος, αλλά ως εκεί.
Κακομαθημένη! Ο μπαμπάς θέλει να βοηθήσει.
Ο κύριος Γουόν, εννοώ. Μάλλον δεν ξέρεις πώς έχουν τα πράγματα.
Όλοι κάνουν σαν λυσσασμένα σκυλιά για το πρότζεκτ.
Δώστε το στα σκυλιά τότε.
Θυμάστε το γερμανικό ποιμενικό που είχαμε; Τον έλεγαν Τεμπέκ.
Τον άφησες νηστικό για μέρες, επειδή ήθελες να φάει τα κακά του.
Τον τάιζες ελάχιστα, για να μην πεθάνει.
Έλεγες πως θα μας δάγκωνε αν τον ταΐζαμε.
Και παρόλ' αυτά, κουνούσε την ουρά του όποτε σε έβλεπε ο βλάκας.
Θα βρεις πολλούς Τεμπέκ εδώ.
Γι' αυτό, βρες άλλη ομάδα.
Εγώ αρνούμαι.
-Κυρία Γιουν. -Σ' ευχαριστώ.
Άκουσα πως η Εταιρεία Ιντζάε έκλεισε ένα πρότζεκτ ΑΙ με την Τζεονγκχάν.
Ναι, το έμαθα.
Είναι εντυπωσιακή η Γουόν Ιν-Τζάε.
Ήδη έκλεισε ένα πρότζεκτ 300 εκατομμυρίων.
Δεν χρειάζεται καν μέντορα.
Το ξέρω. Μου κάνει τη ζωή εύκολη.
Ξέρει τι να κάνει και πώς να το κατορθώσει.
Όμως, ομολογώ
ότι δεν νομίζω πως ξέρει
γιατί το κάνει όλο αυτό.
Για χρήματα, φυσικά. Τι άλλο λόγο θέλετε;
Ναι, όλα για τα χρήματα γίνονται πάντα.
Είναι ένας καλός και ειλικρινής λόγος.
Αλλά περίμενα
πως αυτό το παιδί θα διέφερε.
Πίστευα πως θα έβρισκε κάποιον άλλον λόγο. Όχι τα λεφτά.
Άλλον λόγο; Σαν τι;
Δεν ξέρω ακόμα.
ΘΕΛΩ ΝΑ ΠΑΡΩ ΕΚΔΙΚΗΣΗ
"Εκδίκηση";
Τι; Αυτό είναι τρομακτικό.
Συγχαρητήρια!
Έμαθα για τη συμφωνία με την Τζεονγκχάν.
Ευχαριστώ.
Και τα συγχαρητήρια και το ευχαριστώ ακούγονται ανειλικρινή.
Πώς να πω συγχαρητήρια και να το εννοώ, όταν το κατόρθωμά σου είναι ψεύτικο;
Σου φαίνεται ψεύτικο;
Ναι, μου φαίνεται.
Είσαι πολύ τυχερή κι έχεις γνωριμίες.
Αυτά που δυσκολεύουν τους άλλους
σ' εσένα έρχονται εύκολα.
Νομίζεις πως έβαλα μέσο;
Γιατί;
Άκουσα πως ο CEO της τράπεζας κι ο μπαμπάς σου ήταν συμμαθητές.
Η εταιρεία του μπαμπά μου έχει επίσης ένα πρότζεκτ ΑΙ.
Θα ήταν πολύ πιο εύκολο να αναλάβω αυτό. Γιατί να κυνηγήσω την Τζεονγκχάν;
12η ΕΦΑΡΜΟΓΙΑΔΑ
Γνώρισα κάποιον απ' την τράπεζα τότε.
Εσύ κοιμήθηκες μετά την Εφαρμογιάδα,
αλλά εγώ γνώρισα κάποιον
που είχε έρθει ως κριτής.
Μετά επικοινώνησα μαζί του
και κατέθεσα πρόταση.
Ο πατέρας μου δεν είχε καμία ανάμειξη.
Είχες κι εσύ την ευκαιρία σου. Δεν την άρπαξες, λόγω ανικανότητας.
Προσπάθησε να μάθεις απ' τις νίκες μου.
Τύχη; Γνωριμίες; Σταμάτα πια τις δικαιολογίες.
Τις έχω βαρεθεί.
Αλλά περίμενα πως αυτό το παιδί θα διέφερε.
Πίστευα πως θα έβρισκε κάποιον άλλον λόγο. Όχι τα λεφτά.
Θα σου δώσω μια συμβουλή.
Αν θες να σε περνάνε για αληθινή CEO, μη στέκεσαι εκεί να χαζεύεις.
Πήγαινε τρέχοντας στο γραφείο σου.
Σου έδωσα πληροφορίες για το πρότζεκτ ΑΙ του Ομίλου Μόρνινγκ.
Γιατί ν' αναλάβω κάτι που απέρριψες;
Για τα χρήματα.
Δεν χρειάζεστε λεφτά;
Τι θα κάνεις;
Θα αφήσεις την ευκαιρία να φύγει;
Όμιλος Μόρνινγκ;
Γιατί; Είναι λίγο άκυρο.
Έχουμε ήδη σχέδια για την εταιρεία μας.
Θα καθυστερήσουν λίγο.
Πρέπει να βγάλουμε χρήματα, για να στηρίξουμε την εταιρεία.
Πόσα θα βγάλουμε;
Δίνουν 50 εκατομμύρια για την πρόταση και μόνο.
Και 300 για την κατασκευή.
Αν αναλάβουμε και τη διαχείριση, μπορούμε να βγάλουμε ένα δις.
Έτσι, θα κρατήσουμε τρία χρόνια. Όχι μόνο έξι μήνες.
Δεν θα τρέχουμε από εδώ κι από εκεί για επενδυτές.
Τι λέτε; Εγώ προτείνω να το κάνουμε.
Εντάξει, ας το κάνουμε.
Σου ζητώ συγγνώμη.
-Για ποιο πράγμα; -Την υπηρεσία που ήθελες να χτίσεις.
Είναι τέλεια ιδέα,
αλλά ξέρεις… Θα κοστίσει.
-Για να βγάλουμε χρήματα… -Το ξέρω.
Απλώς ανησυχώ για σένα. Αυτό είναι όλο.
-Γιατί; -Ο πρόεδρος Γουόν Ντου-Τζεόνγκ.
Δεν παντρεύτηκε τη μαμά σου;
Ναι.
Δεν θα θέλεις να έχετε σχέση.
Όντως, δεν θέλω.
Τον μισώ περισσότερο κι από κατσαρίδα.
Τότε, γιατί;
Η γιαγιά μου μού είπε κάποτε
πως όταν κερδίζεις έναν εχθρό είναι σαν να χάνεις 100 εκατομμύρια
κι όταν κερδίζεις έναν σύμμαχο κερδίζεις άλλα τόσα.
Είμαστε ήδη ταπί. Δεν γίνεται να χάσουμε χρήματα και να έχουμε χρέη.
Θα το καταπιώ και θα κερδίσω έναν σύμμαχο.
Είμαι πολύ υπομονετική.
Κι εγώ το ίδιο.
Ξέρεις, το παρατσούκλι μου είναι
ΖΒ.
Το 'πιασες; Ζωντανός Βούδας.
Κατάλαβα.
-Το ΖΒ είναι συντομογραφία. -Ναι.
Όταν θυμώνω…
Αμάν…
-Πλέκω. -Τι;
-Αλήθεια. -Σοβαρά;
Ναι. Όσο πλέκω, προσπαθώ να το κάνω εικόνα.
-Μάλιστα. -Βλέπω ότι σπάω πράγματα…
Ή ότι βάζω τις φωνές. Τέτοια πράγματα.
Κατάλαβα.
Αυτό με βοηθά να ηρεμώ.
-Αλήθεια; -Ναι.
Κι εγώ το κάνω.
Πάντα κάνω εικόνα ότι σπάω πράγματα κι ότι μαλώνω με κόσμο.
Σαν να βλέπω ταινία-υπερπαραγωγή!
-Αλήθεια; -Ναι, αλήθεια!
-Κι εσύ το ίδιο; -Ναι!
Πλέκεις κι εσύ;
Όχι, κάνω όλα τ' άλλα.
Ποιος πλέκει όταν θυμώνει;
Εγώ. Μόλις σ' το είπα.
Κανείς άλλος δεν θα το κάνει.
-Κάθομαι έτσι και πλέκω. -Δείξε μου.
Αλήθεια.
Μια φορά έπλεξα τόσο, που έφτασε τα δύο μέτρα.
Το να σκέφτεσαι τι θα ήθελες να κάνεις όταν θυμώνεις
σε βοηθάει να ηρεμήσεις. Αλήθεια σού λέω.
Δεν άλλαξες καθόλου.
Έτσι ήσουν και πριν από 15 χρόνια.
Κανείς δεν με καταλαβαίνει καλύτερα από σένα.
Έτσι λες;
Νταλ-Μι.
Έχω αλλάξει πολύ.
Δεν θυμάμαι τι έγινε πριν από 15 χρόνια.
Βασικά, δεν θέλω να θυμάμαι τα παλιά.
Μακάρι…
να μη γνωριζόμασταν τότε.
Γιατί;
Επειδή ήμουν τελείως αποτυχημένος.
Με είχες πάντοτε σε εκτίμηση, αλλά δεν την άξιζα.
Πάμε να βγάλουμε λεφτά.
Κύριε.
Γεια σας.
Μια στιγμή.
Εσείς δεν είστε αυτός;
Ναι, εγώ είμαι.
-Μ' αυτό το χλωμό πρόσωπο. -Ναι.
Στις 24 Μαΐου γύρω στις 10:00 το βράδυ,
ρίξατε αυτό το φυτό στα σκουπίδια παράνομα, σωστά;
Ναι.
Τι; Όχι, το έριξα στον κάδο ανακύκλωσης.
Ακριβώς, αυτό απαγορεύεται!
Τότε, πώς…
Τα φυτά είναι ιδιαίτερη περίπτωση.
Το καθεαυτό φυτό πάει στα σκουπίδια.
Το χώμα σε κάποιον εξωτερικό κήπο.
Και η γλάστρα είναι κεραμική,
άρα πάει σε σακούλα για μη καύσιμα απορρίμματα.
Καταλάβατε;
Μου τα ξαναλέτε;
Είπα
ότι το φυτό το πετάμε
-στα σκουπίδια. -Στα σκουπίδια;
Το χώμα ρίξτε το σε εξωτερικό χώρο.
-Κανείς δεν θα πει κουβέντα. -Ναι.
Κι αυτό είναι κεραμικό, όχι σκουπίδι.
Πρέπει να μπει σε ειδική σακούλα για μη καύσιμα απορρίμματα.
Έκανα δυο μέρες να σας βρω. Αυτό με κάνει έξαλλο.
Είναι η δουλειά μου. Δεν θα θυμώσω.
Ωραία. Μη… τι;
Ειδική σακούλα για μη καύσιμα απορρίμματα.
Βρείτε μία και βάλτε την εκεί.
Ωραίο αυτοκίνητο έχετε.
-Ειδική σακούλα; -Ναι, το είπαμε!
-Για μη καύσιμα απορρίμματα; -Ναι, για μη καύσιμα απορρίμματα!
Σταθείτε, μήπως…
Μου το ξαναεξηγείτε; Πού πάει;
Έλα, Ντονγκ-Τσεόν.
Ξέρεις πού μπορώ να βρω ειδική σακούλα…
για μη καύσιμα απορρίμματα; Πού μπορώ να αγοράσω μία;
Όχι. Δεν μιλάω για καύσιμα, αλλά για σκουπίδια.
Όχι, δεν θα πετάξω καύσιμα!
Μη καύσιμα απορρίματα. Που δεν καίγονται.
Ναι, μη…
Άσ' το. Θα βρω τη λύση μόνος μου.
ΚΑΛΗ ΕΠΙΤΥΧΙΑ
-Κύριε Χαν. -Με τρομάξατε.
-Τι συμβαίνει; -Πολύ απασχολημένος είστε τελευταία.
Γι' αυτό, σας περίμενα.
Δεν απαντάτε στο τηλέφωνο κι ούτε έχετε διαβάσει το μέιλ μου.
Πνίγομαι με την αξιολόγηση επενδύσεων.
-Γεια σας. -Έχετε ένα λεπτό;
Καταθέσαμε πρόταση στον Όμιλο Μόρνινγκ.
Για ένα πρότζεκτ σμίκρυνσης συστημάτων με τεχνολογία ΑΙ.
Ήθελα να σας ενημερώσω.
Ορίστε.
Τι είναι αυτό;
Μια σακούλα για μη καύσιμα απορρίμματα.
Πήγα στο γραφείο σας για να σας βρω
κι έτυχε να ακούσω το τηλεφώνημά σας.
Παρκ Ντονγκ-Τσεόν…
Θέλετε να πετάξετε κάτι;
Ναι.
ΓΙΑ ΜΗ ΚΑΥΣΙΜΑ ΑΠΟΡΡΙΜΜΑΤΑ
Γιατί είστε
τόσο παρεμβατική;
Συγγνώμη; "Παρεμβατική";
Εγώ να βοηθήσω ήθελα…
Είστε παρεμβατική αν σας αρέσει να προσφέρετε ανεπιθύμητη βοήθεια.
Δεν σας ζήτησα να μου πάρετε σακούλα.
Γιατί κάνατε κάτι τέτοιο και με κάνετε…
Δεν θέλω τέτοιου είδους βοήθεια.
Σας ζητώ συγγνώμη.
Θα είμαι πιο προσεκτική.
Για μισό λεπτό. Αυτό είναι άδικο.
Εσείς το ξεκινήσατε!
Με σώσατε τόσες φορές χωρίς να το ζητήσω.
Δώσατε στον Ντο-Σαν το αμάξι και το σπίτι σας.
Διορθώσατε την παρουσίασή μου
και απαντήσατε σε κάθε μου ερώτηση.
-Αυτό… -Τι παρεμβατικός!
Το παρακάνατε.
Γιατί λέτε να μην το κάνω, όταν το κάνετε συνέχεια;
Αφήστε με να είμαι παρεμβατική.
Μου έχετε θυμώσει;
Αν δεν σας αρέσει, ζητήστε προκαταβολικά βοήθεια.
Πείτε "Δυσκολεύομαι μ' αυτό. Χρειάζομαι εκείνο".
Αν έχει ζητήσει πρώτα βοήθεια ο άλλος, δεν πειράζει.
Δηλαδή, αν σας ζητήσω… Τι θα κάνετε μετά;
Θα σας βοηθήσω με όλες μου τις δυνάμεις. Θα είμαι η πρώτη που θα έρθει.
Γιατί;
Γιατί…
Επειδή μου αρέσει που είστε παρεμβατικός.
Γι' αυτό…
ακόμα κι αν γίνομαι παρεμβατική, μάθετε να το ανέχεστε.
Θα σας αρέσει στο τέλος.
Πέρασε το ένα λεπτό.
Με συγχωρείτε, πηγαίνετε.
Θεέ μου, θα τρελαθώ.
ΕΙΣΕΡΧΟΜΕΝΑ ΑΠΟ: ΣΕΟ ΝΤΑΛ-ΜΙ
Η ΤΕΛΙΚΗ ΕΚΔΟΧΗ
ΣΥΓΓΝΩΜΗ, ΑΥΤΗ ΕΙΝΑΙ Η ΤΕΛΙΚΗ
Έστειλε πάρα πολλά μέιλ. Τι πρόταση είναι;
Είναι η πρόταση της Σαμσάν Τεκ για τον Όμιλο Μόρνινγκ.
ΠΡΟΤΑΣΗ ΥΠΗΡΕΣΙΑΣ ΑΙ
Γιατί τόσες εκδοχές;
Έχει πολλή ενέργεια, το παραδέχομαι.
"Σύστημα τιμολόγησης μέσω υπολογιστή
και λίστα απογραφής με χρήση αναγνώρισης εικόνας".
Πολύ καλό φαίνεται.
Το ξέρω.
Ανησυχώ επειδή είναι καλό.
Η 2ΣΤΟ τα πάει τόσο καλά. Αναρωτιέμαι
γιατί τους ενδιαφέρει η Σαντ Μποξ. Κάποιος λόγος θα υπάρχει.
Λόγος; Τι εννοείτε;
Οι νέοι που έρχονται εδώ είναι πανέξυπνοι και ικανοί.
Ό,τι πρέπει για εκμετάλλευση.
Για "εκμετάλλευση";
Δεν νομίζω πως τους διαλέξαμε για να τους εκμεταλλευτεί κάποιος άλλος.
Κάθε φορά που μιλάω, το πάτε σε καβγά.
Ντονγκ-Τσεόν.
Ο πρόεδρος του Ομίλου Μόρνινγκ συγκροτεί ειδική ομάδα.
Μάθε σε τι στάδιο βρίσκεται.
Δες εκείνη τη γυναίκα.
Αυτό το μενού είναι πιο πλούσιο κι από μπουφέ!
Κοτόπουλο! Φαίνεται πεντανόστιμο.
Αυτή η καρέκλα είναι πολύ άνετη.
Τι ωραίο που είναι αυτό! Μια ομορφιά.
Τι καφές είναι αυτός;
Παιδιά, δεν το πιστεύω ότι κρατήσατε τέτοιο διαμάντι για σας!
Να φέρετε τη μαμά σας την άλλη φορά. Θα της αρέσει πολύ εδώ.
ΚΑΤΑΡΑΜΕΝΟ ΠΟΡΤΟΦΟΛΙ
ΟΜΙΛΟΣ ΜΟΡΝΙΝΓΚ ΣΤΗΡΙΖΟΥΜΕ ΤΑ ΟΝΕΙΡΑ ΣΑΣ
Ο συνδρομητής που καλέσατε δεν είναι διαθέσιμος…
Ακόμα δεν το σηκώνει;
Ναι, έχει αντέξει περισσότερο απ' όσο περίμενα.
Τι θα κάνεις αν σου ζητήσει διαζύγιο;
Ας είναι. Υπέγραψε προγαμιαίο συμβόλαιο.
Δεν θα πάρει ούτε δεκάρα αν χωρίσουμε.
Αυτή η γυναίκα λατρεύει το χρήμα. Δεν θα πάει πουθενά.
Τι τις έχει πιάσει τελευταία; Αυτήν και την Ιν-Τζάε.
Κουνούσαν την ουρά τους για τα λεφτά μου. Τώρα γιατί κάνουν σαν άγρια σκυλιά;
Έλεος πια.
Μπαμπά, ο διευθυντής ΙΤ μου είπε κάτι ενδιαφέρον χθες.
-Τι; -Σχετικά με το πρότζεκτ σμίκρυνσης.
Είπε ότι κατέθεσε πρόταση η Σαμσάν Τεκ.
Ξέρεις, εκείνη η κοπέλα. Η Νταλ…
Ξέρω. Η Σεό Νταλ-Μι, η μικρή αδερφή της Ιν-Τζάε.
Ναι. Ο διευθυντής ΙΤ είπε
πως η πρότασή τους είναι πολύ καλή.
Ναι, αλλά είναι άπειροι πρωτάρηδες.
Πότε είναι η συνάντηση;
Ωραίο αμάξι. Γιατί μπαίνουμε πρώτη φορά;
Δεν μου αρέσει να έχω συνεπιβάτες.
Μόνο σήμερα, εντάξει;
Θα παίρναμε λεωφορείο. Γιατί προσφέρθηκες;
Είσαι η CEO μας.
Πρέπει να φαίνεσαι επιτυχημένη, αλλιώς οι άλλοι θα σε σνομπάρουν.
-Πάρ' το χέρι σου. -Εντάξει.
Κι εσύ, κύριε Ναμ. Να περπατάς περήφανος.
Να τους κοιτάς στα μάτια μ' αυτοπεποίθηση.
Σ' ευχαριστώ.
Θα αναλάβουμε το πρότζεκτ και θα γίνουμε επιτυχημένοι.
Όταν κερδίζεις έναν εχθρό, χάνεις 100 εκατομμύρια. Θέλουμε σύμμαχο.
-Πάμε. -Ναι.
ΕΠΙΧΕΙΡΗΜΑΤΙΚΟ ΠΛΑΝΟ
Γεια σας. Είμαι η Σεό Νταλ-Μι, CEO της Σαμσάν Τεκ.
Είμαι ο CTO, Ναμ Ντο-Σαν.
Σας γνωρίζω. Χαίρομαι που σας ξαναβλέπω.
Ναι, κι εμείς χαιρόμαστε.
Είμαι λιγάκι άσχετος από τεχνολογία.
-Θα με συγχωρέσετε… -Θα φύγετε;
Να είσαι ευγενικός. Τους έβαλα στο μάτι απ' την Εφαρμογιάδα.
Φαίνεται απ' την πρόταση το ταλέντο σας.
-Και φαίνεστε καλοί άνθρωποι. -Ευχαριστούμε.
Περάστε απ' το γραφείο μου μετά.
Πείτε τα εσείς.
Ας καθίσουμε.
Είσαι η μικρή αδερφή της Ιν-Τζάε;
-Ναι. -Μάλιστα, κατάλαβα.
Αφού είμαι μεγαλύτερος απ' την Ιν-Τζάε,
θα σου μιλήσω άνετα. Σαν να είσαι η μικρή μου αδερφή.
Ντονγκ-Τσεόν, έψαξες το πρότζεκτ του Ομίλου Μόρνινγκ;
Ναι. Έμαθα πως η ειδική ομάδα ΑΙ του Ομίλου Μόρνινγκ
έχει ήδη συσταθεί κι έχουν και μηχανικούς.
Για να δω.
Έχουν ήδη ομάδα προγραμματιστών.
Τι τη θέλουν τη Σαμσάν Τεκ;
Μάλλον για κάποιο μικρότερο πρότζεκτ που θα θέλουν να αναθέσουν εκτός.
Τι; Κάποιο μικρότερο πρότζεκτ;
Συγγνώμη; Εκατό χιλιάδες;
Θέλετε να συλλέξουμε 100.000 εικόνες;
Αγοράστε τα δεδομένα ή πάρτε προσωπικό μερικής απασχόλησης.
Είμαστε προγραμματιστές. Πώς μας ζητάτε να συλλέξουμε 100.000…
Ήρθαμε να σας προτείνουμε μια εφαρμογή ΑΙ,
κι όχι για να συλλέξουμε δεδομένα.
Με απογοητεύετε, παιδιά.
Η βασική λειτουργία του ΑΙ
είναι να συλλέγει δεδομένα για μηχανική μάθηση.
Αυτό σας ζητάω να κάνετε.
Η δική μας ομάδα θα χτίσει την υπηρεσία.
Τότε γιατί μας ζητήσατε να υποβάλουμε πρόταση;
Ας παίρνατε προσωπικό μερικής απασχόλησης.
Για 100.000 εικόνες;
Θα κόστιζε πάρα πολύ αυτό.
Έχει ανέβει ο βασικός μισθός. Ακόμα και η πρόσληψη φοιτητών κοστίζει.
Επιπλέον, οι φοιτητές δεν γνωρίζουν τι είδους εικόνες χρειαζόμαστε.
Είναι δουλειά για ειδικούς ΑΙ.
Αυτό είναι σκέτη τρέλα.
Πάνε να εκμεταλλευτούν τέτοια ταλέντα;
-Ποιος θα δεχόταν κάτι τέτοιο; -Πολύς κόσμος.
Οι start-up χρειάζονται συστατικές.
Πολλοί θα έκαναν τα πάντα για να μπορούν να έχουν
το λογότυπο "Μόρνινγκ" στο προφίλ τους.
Ισχύει αυτό.
Έτσι θα πάρουν πιο εύκολα την επόμενη δουλειά.
Το καταλαβαίνω, όμως…
Να πάρει. Είναι πολύ κρίμα.
Θα δεχτεί η Σεό Νταλ-Μι μια τόσο απαίσια προσφορά;
Η δουλειά θα είναι πολλή, αλλά είναι μια καλή ευκαιρία.
Ακούγεται σαν χειρωνακτική εργασία, αλλά θα είναι καλή εμπειρία.
Τι κάνει τη νεολαία να ξεχωρίζει;
Το πάθος σας! Θέλουμε να το αγοράσουμε.
Άρα…
δεν θέλετε την υπηρεσία μας.
Την υπηρεσία σας; Γιατί όχι; Αν είναι καλή, θα τη χρησιμοποιήσουμε.
Μόνο για την υπηρεσία υποσχεθήκατε 50 εκατομμύρια.
Είδα το σάιτ σας και είναι τελείως γυμνό.
Θα βάλετε το λογότυπό μας κεντρικά. "Στρατηγικός εταίρος του Ομίλου Μόρνινγκ".
Αυτό αξίζει πολύ παραπάνω από 50 εκατομμύρια.
Ξέρετε γιατί διάλεξα τη Σαμσάν Τεκ απ' όλους τους υποψηφίους;
Αν ακολουθούσες τη μητέρα σου, τώρα θα ήσουν κόρη μου.
Υπέφερες πολύ που έζησες μ' αυτό το επώνυμο.
Θα ήταν καλύτερα να διάλεγες εμένα, όπως η αδερφή σου.
Ανέκαθεν σε λυπόμουν.
Τώρα που μπορώ να σε βοηθήσω, αισθάνομαι λίγο καλύτερα…
Σκασμός.
Νταλ-Μι, δεν μπορώ ν' αναλάβω αυτό το πρότζεκτ.
Λυπάμαι.
Τον παλιο…
ΓΡΑΦΕΙΟ ΠΡΟΕΔΡΟΥ
Ναμ Ντο-Σαν!
Ντο-Σαν.
Νταλ-Μι.
Προσπάθησα να το καταπιώ και να πω "ναι",
αλλά δεν μπόρεσα.
Κέρδισες έναν εχθρό εξαιτίας μου, συγγνώμη.
Αλλά αυτό ήταν άδικο.
Θα γίνω πιο ισχυρός απ' τον Γουόν Ντου-Τζεόνγκ.
Εκατό εκατομμύρια… Όχι.
Έχασες 100 εκατομμύρια εξαιτίας μου. Άρα, 200 εκατομμύρια…
Όχι.
Θα σου φέρω δέκα δις.
Γι' αυτό, ξέχνα αυτό το πρότζεκτ…
Με έπιασες απροετοίμαστο, Νταλ-Μι.
-Ντο-Σαν. -Ναι;
Ας ξεχάσουμε αυτό το πρότζεκτ.
Ας δουλέψουμε στο άλλο.
Ποιο άλλο;
Την ιδέα που μας είπες τις προάλλες.
Είχα μια ιδέα πριν από λίγες μέρες.
Η αναγνώριση εικόνας μπορεί να χρησιμοποιηθεί
για μια εφαρμογή για άτομα με προβλήματα όρασης; Τι λέτε;
-Προβλήματα όρασης; -Λιγάκι ξεκάρφωτο.
-Πώς; -Τι;
Ένα φωνητικό σύστημα πλοήγησης σαν το GPS…
Στιλό.
"Υπάρχει πόρτα στα δύο μέτρα". Έτσι θα λειτουργεί.
Γιατί δεν το σκέφτηκα εγώ αυτό;
Έχασα την όρασή μου προσωρινά όταν έσκασε εκείνο το γάλα.
Ένιωσα τόσο χαμένος όταν συνέβη.
Προσπάθησα να μπω σ' αυτήν τη θέση.
Με κάνει να αισθάνομαι
λες κι έχει γίνει κάτι πολύ κακό.
Θα ήμουν συντετριμμένος.
…η ζωή μου θα καταστραφεί ολοκληρωτικά.
Και τρομερά φοβισμένος.
Ξέρεις, όμως,
αυτό
δεν θα βελτιώσει την όρασή μου.
Αν δεν γίνεται να αποκατασταθεί η όρασή τους,
γιατί να μην πάρει η τεχνολογία τον ρόλο των ματιών τους;
ΚΟΥΒΑΡΙ
Πώς σας φαίνεται;
Εγώ ανατρίχιασα. Ίσως γι' αυτό με τράβηξε η αναγνώριση εικόνας.
Μόνο εγώ νιώθω έτσι; Είναι παράξενο;
Ας το κάνουμε. Ενθουσιάστηκα με την ιδέα σου.
Δεν θα έχουμε κέρδη.
Όμως,
θα περάσουμε καλά.
Μπορούμε ν' αντέξουμε έξι μήνες.
Που πάει να πει πως αυτούς τους έξι μήνες θα κάνουμε ό,τι θέλουμε.
Είσαι παράτολμη.
Τότε, ας χαθούμε.
"Να ταξιδέψουμε χωρίς χάρτη". Θυμάσαι;
ΕΙΔΙΚΕΣ ΕΥΧΑΡΙΣΤΙΕΣ ΣΤΟΝ ΜΟΥΝ ΣΕ-ΓΙΟΥΝ
-Νταλ-Μι. -Ναι;
Ποιος Ντο-Σαν σού αρέσει περισσότερο;
Τι θες να πεις;
Αυτός που σου έγραφε γράμματα πριν από 15 χρόνια
ή αυτός που συνάντησες πρόσφατα;
Τι είδους ερώτηση είναι αυτή;
Γιατί να τους ξεχωρίσω; Το ίδιο άτομο είναι.
Ξέρω.
Αλλά αν έπρεπε να τους ξεχωρίσεις,
ποιον Ντο-Σαν θα διάλεγες;
Βασικά…
Αν έπρεπε να διαλέξω έναν…
Και πάλι θα διάλεγα αυτόν που έγραψε τα γράμματα πριν από 15 χρόνια.
ΑΝΘΟΠΩΛΕΙΟ
ΘΡΕΠΤΙΚΑ ΣΤΟΙΧΕΙΑ ΓΙΑ ΦΥΤΑ
Επομένως, τον παλιό Ντο-Σαν;
Ναι.
Είναι η πρώτη μου αγάπη.
Τον νοιάζομαι πολύ και του είμαι ευγνώμων.
ΚΑΛΗ ΕΠΙΤΥΧΙΑ
Κι ο Ντο-Σαν που γνώρισες πρόσφατα;
Ο Ντο-Σαν που γνώρισα πρόσφατα…
Ακόμα τον συνηθίζω.
Θα γίνω πιο ισχυρός απ' τον Γουόν Ντου-Τζεόνγκ.
Εκατό εκατομμύρια… Όχι.
Έχασες 100 εκατομμύρια εξαιτίας μου. Άρα, 200 εκατομμύρια…
Φέρεται σαν κάποιος άλλος καμιά φορά.
-Όχι. -Αυτό με στενοχωρεί λιγάκι, αλλά…
Θα σου φέρω δέκα δις.
Γι' αυτό, ξέχνα αυτό το πρότζεκτ…
Αλλά για κάποιον λόγο,
αυτές οι παράξενες στιγμές με εξιτάρουν…
και πεταρίζει η καρδιά μου.
Πράγματα που για εμάς είναι συνηθισμένα για άλλους δεν είναι.
Θέλω να τους βοηθήσει η τεχνολογία μας.
Παραπάνω χρήστες, παραπάνω κόστος. Ποιος θα επενδύσει;
Είναι μαζί με του Ντο-Σαν.
Τα γενέθλιά μου.
Δώσε το βίντεο ασφαλείας στους δικηγόρους.
Κι αν δεν τα βρούμε;
Μπορεί να πληγωθείτε.
Ντο-Σαν.
Αν πέσετε και οι δύο στα γόνατα, θα το σκεφτώ.
Είμαι στο χείλος του γκρεμού τώρα.
Υποτιτλισμός: Λιάνα Μεσάικου